ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025123

ขอให้แก้ไขปัญหากลิ่นเหม็นรบกวนจากการปล่อยน้ำเน่าเสีย ให้แก่ผู้ร้อง ..เนื่องจาก บริเวณหมู่ที่ 10 ซอยเอกชัย 14 (วัดแก้วไพฑูรย์)  เขตจอมทอง ผู้ร้องแจ้งว่าบริเวณพื้นที่ดังกล่าว จะมีบ้าน 4 ชั้น รั้วสูงสีขาว (ไม่ทราบบ้านเลขที่) ปล่อยน้ำเน่าเสียจากท่อระบายน้ำทิ้งท่วมถนน เป็นน้ำสกปรก อันตรายต่อสุขภาพ และส่งกลิ่นเหม็นรบกวน ซึ่งน้ำจะไหลมาบริเวณที่หน้าบ้านของผู้ร้อง เพราะเป็นพื้นที่ต่ำ ส่งผลให้ผู้ร้องได้รับความเดือดร้อนเป็นอย่างมาก ประสบปัญหามาประมาณ 2 ปีแล้ว เบื้องต้นเคยแจ้งเรื่องไปยังสำนักงานเขตจอมทอง กรุงเทพมหานคร ได้มีเจ้าหน้าที่ลงพื้นที่ตรวจสอบ (ไม่ระบุรายละเอียดของเจ้าหน้าที่) และแจ้งว่าจะดำเนินการแก้ไข แต่เจ้าหน้าที่แก้ไขเพียงน้ำเน่าเสียที่ท่วมถนน ไม่ได้แก้ไขปัญหาในส่วนที่น้ำเน่าเสียไหลมายังบริเวณหน้าบ้านของผู้ร้อง จึงประสงค์ให้หน่วยงานที่เกี่ยวข้องดำเนินการตรวจสอบ และแก้ปัญหาดังกล่าว รวมทั้งประสงค์ให้หน่วยงานตรวจสอบท่อระบายน้ำของบ้าน 4 ชั้น รั้วสูงสีขาว และแจ้งให้เจ้าของบ้านปรับปรุงท่อระบายน้ำทิ้งใหม่ เพื่อบรรเทาความเดือดร้อนให้แก่ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata